BPA ή δισφαινόλη-Α είναι μια βιομηχανική χημική ουσία που χρησιμοποιείται για την κατασκευή ορισμένων πλαστικών και ρητινών. Είναι ενδοκρινικός διαταράκτης με οιστρογόνο κυρίως δράση. Μελέτες έχουν συνδέσει το BPA με καρκίνο, κατάθλιψη, διαβήτη τύπου 2, καρδιακά προβλήματα και πολλές ακόμα ασθένειες. Το BPA μπορεί να είναι ειδικά επικίνδυνο στην εγκυμοσύνη, στη βρεφική και παιδική ηλικία – τόσο επικίνδυνο που οι κυβερνήσεις σε όλο τον κόσμο απαγορεύουν τη χρήση του BPA στην παραγωγή βρεφικών μπουκαλιών και άλλων προϊόντων. BPS ή δισφαινόλη S είναι μια εναλλακτική ουσία του BPA που χρησιμοποιείται από τους κατασκευαστές ως πλαστικοποιητής για να αντικαταστήσει το BPA. Το BPS διαταράσσει τις ορμόνες και θεωρείται το ίδιο επικίνδυνος, παρ’ όλα αυτά προς το παρόν επιτρέπεται στην παραγωγή βρεφικών μπουκαλιών και παρόμοιων προϊόντων. Επειδή στη Lansinoh η ασφάλεια είναι πολύ σημαντική λαμβάνουμε προληπτικά μέτρα για να διασφαλίσουμε πως το Lansinoh Χειροκίνητο Θήλαστρο είναι χωρίς BPA και BPS.